Μάχη της Ματζέντα

Η Μάχη της Ματζέντα έλαβε χώρα στις 4 Ιουνίου 1859 κατά την διάρκεια του Δεύτερου Ιταλικού Πόλεμου της Ανεξαρτησίας, με αποτέλεσμα τη νίκη της Γαλλίας-Σαρδηνίας, υπό τις διαταγές του Ναπολέοντα Γ΄, ενάντια στην Αυστριακή Αυτοκρατορία.

Πραγματοποιήθηκε κοντά στην πόλη Ματζέντα στο Βασίλειο της Λομβαρδοβενετίας, κρατίδιο της Αυστριακής Αυτοκρατορίας. Ο στρατός του Ναπολέοντα διέσχισε τον ποταμό Τικίνο και πέρασε τα αυστριακά σύνορα αναγκάζοντας τον αυστριακό στρατό να πολεμήσει. Όταν ο Φέρεντς Γκιουλάι, ο επικεφαλής των αυστριακών στρατευμάτων, κατάλαβε ότι η μάχη ήταν χαμένη διέταξε υποχώρηση. Η μάχη της Ματζέντα δεν ήταν ιδιαίτερα μεγάλη, αλλά ήταν αποφασιστική νίκη για τις γαλλοσαρδηνικές δυνάμεις.

Επακόλουθο
Το 1859 ανακαλύφθηκε ένα καινούργιο χρώμα, το Ματζέντα, που πήρε το όνομα του από την μάχη αυτή.Cunnington, C. Willett, English Women's Clothing in the Nineteenth Century, Dover Publications, Inc. New York 1990, page 208

 Παραπομπές 

 Εξωτερικοί σύνδεσμοι 


Κατηγορία:Μάχες Αυστριακής Αυτοκρατορίας
Κατηγορία:Μάχες